ভাইজান এলো রে
ভাইজান এলো রে হচ্ছে ২০১৮ সালে মুক্তিপ্রাপ্ত একটি ভারতীয় বাংলা ভাষার হাস্যরসাত্মক-মারপিট প্রণয়ধর্মী চলচ্চিত্র। চলচ্চিত্রটি পরিচালনা করেছেন জয়দীপ মুখার্জী এবং এসকে মুভিজের ব্যানারে প্রযোজনা করেছেন অশোক ধানুকা ও হিমাংশু ধনুকা। চলচ্চিত্রটিতে প্রধান চরিত্রে অভিনয় করেছেন বাংলাদেশের শাকিব খান, টলিউডের শ্রাবন্তী চট্টোপাধ্যায় ও পায়েল সরকার। এছাড়াও পার্শ্বচরিত্রে বিভিন্ন গুরুত্বপূর্ণ ভূমিকায় অভিনয় করেছেন রজতাভ দত্ত, মুনিরা মিঠু এবং দীপা খন্দকার ছাড়াও আরো অনেকে। সিনেমাটি বাংলাদেশে হিট হয়। চলচ্চিত্রটির শুটিং পশ্চিমবঙ্গ এবং লন্ডনেরে কিছু বিশেষ স্থানে শেষ করা হয়েছে।